මෙම විභාග මධ්‍යස්ථානයේ විභාග ශාලාධිපති විභාග කටයුතුවලින් ඈත් කළ බවද විභාග පනතට අනුව තමාට සිදුකළ හැක්කේ එපමණක් බවද කී ඒ මහතා වැඩිදුර කටයුතු සඳහා තමා සිද්ධිය අධ්‍යාපන ලේකම්වරයාට යොමු කළ බවද කීය.විභාග වේලාවෙන් බාහිරව උත්තර පත්‍ර භාර නොගන්නා බව කී අනුර එදිරිසිංහ මහතා විභාග ප්‍රශ්න පත්තරයක් පිටතින් භාර ගැනීම ගෙදරින් පැනගිය ගෑණු දරුවකු නිවසට ගැනීමට සමාන යැයිද එම දරුවන් දෙදෙනාගේ අනාගතය ගැන සිතා එම උත්තර පත්‍ර ලබාගෙන පරීක්ෂණයක් සිදු කිරීමට ක්‍රියා කළේ යැයිද කීය.මෙම උත්තර පත්‍ර කුණු ගොඩේ තිබී සොයා ගත්තේ ය යන්න අසත්‍යයක් බව කී අනුර එදිරිසිංහ මහතා විභාග ශාලාධිපතිගේ අතපසුවීමක් හේතුවෙන් අමතර කොළ ගොඩක තිබී මෙම උත්තර පත්‍ර දෙක සොයාගෙන ඇති බවට කරුණු අනාවරණය වී ඇතැයිද ඒ පිළිබඳව විමර්ශනයක් කරන තුරු එම ප්‍රතිඵල නතර කර ඇතැයිද කීය.අලව්ව විභාග මධ්‍යස්ථානයක රුසියානු භාෂා ප්‍රශ්න පත්‍රයක් සඳහා ප්‍රතිඵල ලැබී නැතැයි මාධ්‍යවේදියකු නැඟූ ප්‍රශ්නයකට පිළිතුරු දෙමින් විභාග කොමසාරිස් ජනරාල්වරයා පැවසුවේ මුළු ප්‍රතිඵල අත්හිටුවීමට හෝ විමර්ශනයක් සිදු කරන තුරු ප්‍රතිඵල නවතා දැමීමට ක්‍රියා කරන බවය.මෙම විභාග මධ්‍යස්ථානයේද මෙම ප්‍රශ්න පත්තරයට පිළිතුරු ලබාදුන් ආකාරයේ වෙනසක් ඇති නිසා මෙය විමර්ශණය කරන බවද ප්‍රකාශ කළේ ය.විභාග කොමසාරිස් ජනරාල්වරයා මේ බව ප්‍රකාශ කළේ ඊයේ (29) විභාග දෙපාර්තමේන්තුවේ පැවති මාධ්‍ය හමුවකදී ය..